**III. GIMNAZIJA OSIJEK**

Kamila Firingera 14

Osijek

**OBRAZLOŽENJE PRIJEDLOGA FINANCIJSKOG PLANA ZA RAZDOBLJE OD 2019. - 2021.**

1. **UVOD**

**Sažetak djelokruga škole**

III. gimnazija Osijek je javna ustanova sa sjedištem u Osijeku, Kamila Firingera 14. Nastava je organizirana u dvije smjene, kroz petodnevni radni tjedan sa slobodnim subotama. Nastava redovna,izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i športa, prema godišnjem planu i programu te školskom kurikulumu za školsku godinu 2018./2019.

Za izradu plana dani su limiti za financiranje iz decentraliziranih sredstava.

1. **OBRAZLOŽENJE PROGRAMA**

**Opis programa**

Financijskim planom škola, sredstva su planirana za provođenje programa odgojno-obrazovnog rada.

Za redovnu djelatnost – srednješkolsko obrazovanje u 2019. godini predviđeno je:

* materijalni troškovi – po opsegu programa 213.840,00 kn
* materijalni troškovi - prema stvarnom trošku 536.051,00 kn

Nakon analize napravili smo dobar i realan razvojni plan koji smo u dobroj mjeri i realizirali. Svakim danom se susrećemo sa novim i modernijim pristupom odgoju i obrazovanju, te započinjemo novi ciklus dizanja pedagoškog standarda koji prati financijski plan uz sljedeća obrazloženja:

* redovni program odgoja i obrazovanja financira se po modulu propisanom od strane Osnivača i MZOS-a, a na osnovi Nastavnog plana i programa i Zakona o financiranju proračunskih korisnika.
* Plan razvojnih programa – ulaganje u informacijsko-komunikacijsku tehnologiju Škole , redovito stručno usavršavanje profesora kao i ostalih djelatnika, podizanje kvalitete nastave na što višu razinu podizanjem materijalnih i drugih uvjeta prema našim mogućnostima.
* Učenike će se poticati na izražavanje kreativnosti, talenata i sposobnosti kroz različite slobodne aktivnosti, natjecanja i druge školske projekte.
1. **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Izvori sredstava za financiranje rada III. gimnazije Osijek :

* Državni proračun (MZOS) financiranje rashoda za zaposlene
* Županijski proračun za materijalne i financijske troškove poslovanja
* Vlastiti prihodi od zakasnina u knjižnici
* Prihodi po posebnim propisima sastoje se od donacija za putovanja i refundacije

Prihodi i troškovi iz državnog proračuna planirani su na osnovi sadašnjeg stanja. Povećanje indexa na rashodima za zaposlene jest zbog primjene uvećanja od 0,5% za svaku navršenu godinu radnog staža, te planiranog povećanja zaposlenih, kao i povećanje od 4%, kao i sredstva za lektiru,mentorstva…

Prihodi od Županije se odnose na namjenske rashode: troškovi energije od 300.000,00 kn, zdravstvenih pregleda zaposlenika od 12.000,00 kn, prijevoza zaposlenika 170.000,00 kn, usluge tekućeg održavanja građevinskih objekata, postrojenja i opreme 33.000,00kn, komunalne naknade od 21.051 kn i dr.

Od općih troškova planirali smo rashode za komunalne usluge 34.000,00 kn, telefon 13.000,00 kn, materijal za čišćenje,održavanje i higijenske potrebe 16.000,00 kn, uredski materijal 38.000,00 kn, službena putovanja 23.000,00 kn…

Vlastite prihode čine sredstva koja su isključivo namjenjena za neku svrhu , a to su refundacije NCVVO-a, donacije putničkih agencija za putovanja, uplate HZZ-a za volontere. Od stvarnih vlastitih prihoda jedino su prihodi od zakasnina u knjižnici.

Nastavni planovi se odnose na nastavnu, a ne fiskalnu godinu. Uzrok odstupanja u izvršenju financijskog plana uzrokuje promjena izvršenja plana u 2 godine.

1. **POKAZATELJI USPJEŠNOSTI PROVOĐENJA PROGRAMA**

Rezultati koje učenici postižu na natjecanjima kako unutar, tako i van naše županije. Isto tako su i sudionici natjecanja van Hrvatske. Stalno je povećanje broja školskih projekata.

Postignuta je kvalitetna komunikacija na relacijama nastavnik-učenik-roditelj, učenik-učenik, učenik-profesor. Zaposlenici tijekom školske godine sudjeluju na seminarima i stručnim skupovima.

1. **OBRAZLOŽENJE**

Prihodi, primici kao i izdaci u 2019. ostvaruju se na nivou 2018., sa povećanjem od 4%, dok procjene za 2020. I 2021. treba planirati isključivo na razini 2019.g., u skladu sa Uputama za izradu Financijskog plana za 2019.-2021.g. od 05.10.2018.

U Osijeku, 10.10.2018.

Ravnatelj:

Dražen Jakopović, prof.